Vienišius Džordžas

Vienišius Džordžas arba Pintos salos vėžlys (Geochelone nigra abingdoni) – Galapagų vėžlio patinas, kuris ilgą laiką buvo vienintelis šio porūšio atstovas pasaulyje. Mirė 2012 m. birželio 24 d.http://worldnews.msnbc.msn.com/_news/2012/06/24/12386484-lonesome-george-last-of-its-kind-galapagos-tortoise-dies?lite 

Galapagų vėžliai yra reta gigantiškų vėžlių rūšis, sutinkama tik Galapagų salyne.

Džordžas, 1972 m. buvo rastas Pintos saloje (maža salelė salyno šiaurėje). Pavadintas amerikiečių aktoriaus Džordžo Gobelio garbei. Skirtingais duomenimis vėžliui buvo nuo 60 iki 90 m. Teoriškai šios rūšies vėžliai geba daugintis ir būdami 200 metų amžiaus.

Džordžas buvo laikomas Darvino tyrimų stoties aptvare, Santa Kruso saloje.

2007 m. gegužę, po 2000 vėžlių genetinio tyrinėjimo, buvo aptikta patelė, genetiškai panaši į Džordžą. Patelė yra hibridas, turintis Džordžo tėvo giminės genų, o tai suteikė vilties giminės pratęsimui. Džordžas neretai buvo vadinamas žinomiausiu pasaulyje viengungiu.John Tierney. A Lonesome Tortoise, and a Search for a Mate. The New York Times, 2007-05-08.

Vienišiui Džordžui skirta Henrio Nikolso mokslo populiarinimo knyga „Vienišius Džordžas: žinomiausio pasaulyje vėžlio gyvenimas ir meilė“.Henry Nicholls. Lonesome George. Palgrave Macmillan, 2007 ISBN 978-0-330-45011-9

 Literatūra 
 Даревский И. С., Орлов Н. Л. Редкие и исчезающие животные. Земноводные и пресмыкающиеся. – М.: Высшая школа, 1988. С. 53. ISBN 5-06-001429-0

 Šaltiniai 

Kategorija:Vėžliai
Kategorija:Endeminiai Galapagų gyvūnai